കന്നേറ്റിപാലം ഗര്ത്തം രൂപപ്പെട്ട സ്ഥലം കോണ്ക്രീറ്റ് ചെയ്തു ചവറ: ദേശീയപാത 66 ല് കന്നേറ്റി പാലത്തിനു സമീപം റോഡ് ഇടിഞ്ഞ് വലിയ ഗര്ത്തം രൂപപ്പെട്ട സ്ഥലം കോണ്ക്രീറ്റ് ചെയ്തു. ഇന്ന് മുതല് വലിയ വാഹനങ്ങള് കടത്തിവിടുമെന്നും, പൂര്ണമായും ഗതാഗത സൗകര്യം ഉറപ്പാക്കിയതായും ദേശീയ പാത വിഭാഗം എക്സിക്യൂട്ടീവ് എന്ജീനിയര് കെ എ ജയ പറഞ്ഞു. കന്നേറ്റി പാലത്തിനോട് ചേര്ന്ന് അപ്രോച്ച് റോഡില് മണ്ണ് ഇടിഞ്ഞ് കുഴി രൂപപ്പെട്ട സ്ഥലത്ത് കഴിഞ്ഞ ദിവസം രാവിലെയോടെയാണ് കോണ്ക്രീറ്റ് ചെയ്യുകയും പാലത്തിന്റെ താഴെ പാറ അടുക്കിയിട്ടുള്ള ഇളകിയ ഭാഗം നന്നാക്കുകയും ചെയ്തത്. ദേശീയപാത വിഭാഗം, പൊതുമരാമത്ത് പാലം വിഭാഗം ഉദ്യോഗസ്ഥര് കന്നേറ്റി പാലം സന്ദര്ശിച്ചിരുന്നു. പാലത്തിന് ബലക്ഷയമില്ലായെന്ന് പരിശോധനയില് അധികൃതര് ഉറപ്പ് വരുത്തുകയും ചെയ്തു. കന്നേറ്റി പാലം തുടങ്ങുന്നതിന്റെ കിഴക്കുഭാഗത്ത് ഫൂട്ട്പാത്തും റോഡും ഒന്നായി ഇളകിയാണ് വലിയ കുഴി രൂപപ്പെട്ടത്.